SPALI ลุ้นยอดพรีเซล 5 เดือนพุ่งแตะ 1.4 หมื่นลบ. จับตาครึ่งปีแรกทะลุ 1.6 หมื่นลบ.
SPALI ลุ้นยอดพรีเซล 5 เดือนพุ่งแตะ 1.4 หมื่นลบ.จับตาครึ่งปีแรกทะลุ 1.6 หมื่นลบ. แนะซื้อเป้า 25.75 บาท
SPALI ลุ้นยอดพรีเซล 5 เดือนพุ่งแตะ 1.4 หมื่นลบ.จับตาครึ่งปีแรกทะลุ 1.6 หมื่นลบ. แนะซื้อเป้า 25.75 บาท
22 มิ.ย. 2565

บล.โนมูระ พัฒนสิน ระบุในบทวิเคราะห์วันนี้ (21 มิ.ย.2565) ว่าบริษัท ศุภาลัย จำกัด (มหาชน) หรือ SPALI ราคาเป้าหมาย 25.75 บาท โดยสถานการณ์พรีเซลในช่วงเดือน เม.ย.-พ.ค.2565 ของ SPALI พบว่าตัวเลขยังสูงต่อเนื่องจากช่วงไตรมาส 1/2565 ทำให้ 5 เดือนยอดพรีเซลคาดที่ 14.3 พันล้านบาท ซึ่งโตสูงเทียบช่วงเดียวกันของปีก่อน และมีโอกาสที่ทำให้ปี 2565 พรีเซล target สูงกว่าเป้าที่ SPALI ตั้งไว้
โดยเดือน เม.ย.-พ.ค.2565 คาดที่ 5.5 พันล้านบาท ดีกว่าช่วงเดียวกันของปีก่อน (Vs. เกือบเทียบเท่าไตรมาส 2/2564 พรีเซลทั้งไตรมาสที่ 5.8 พันลบ.) ตามการเปิดโครงการใหม่ที่มีมากขึ้น และได้รับการตอบรับที่ค่อนข้างดี ในขณะที่ momentum เดือนมิ.ย.2565 คาดยังดีต่อ ทำให้มีโอกาสที่พรีเซลในไตรมาส 2/2565 อยู่ที่ราว 8.0 พันล้านบาท(โต 38% เทียบช่วงเดียวกันของปีก่อน, ลดลง 10% เทียบไตรมาสก่อนหน้า) ดีกว่าที่คาด
โดยแผนเปิดโครงการใหม่ในไตรมาว 2/2565  อยู่ที่ราว 9.7 พันล้านบาทแบ่งเป็น low-rise : condo ที่ 90% : 10% หรือราว 8.7 พันล้านบาท(6 โครงการ) : 1.0 พันล้านบาท(1 โครงการ) ตามลำดับ ซึ่งส่วนใหญ่เปิดไปแล้วในช่วง พ.ค.2565 ที่ผ่านมา
ทั้งนี้ condo โครงการใหม่ที่เปิดทำ take-up rate ได้ราว 45% ถ้าไตรมาส 2/2565 พรีเซลเป็นไปตามที่คาด จะทำให้ครึ่งแรกปี 2565 ยอดพรีเซลอยู่ที่ราว 16.8 พันล้านบาท และคิดเป็น 60% จากเป้า 2565 พรีเซลที่ 28.0 พันล้านบาททำให้คาดมีโอกาสสูงที่จะมากกว่าเป้า